ໂຢຊິບ ບຣອຊ ຕິໂຕ

ໂຢຊິບ ບຣອຊ ຕິໂຕ (Јосип Броз Тито) ແມ່ນນັກປະຕິວັດຄ່າຍກອມມູນິດແລະອະດີດຜູ້ນຳແຫ່ງສາທາລະນະລັດສະຫະພັນສັງຄົມນິຍົມຢູໂກສະລາວີ ດຳລົງຕຳແໜ່ງຕັ້ງແຕ່ ຄ.ສ. 1943 ຮອດ ຄ.ສ. 1980 ລາວໄດ້ຮັບການຍກຍ່ອງວ່າແມ່ນ ຜະເດັດການຜູ້ມີເມດຕາ ເພິ່ນນຳພາຢູໂກສະລາວີອອກຈາກອິດທິພົນຈາກສະຫະພາບໂຊວຽດແລະຮ່ວມມືກັບໂລກຕະເວັນຕກ ແລະຈັດຕັ້ງຂະບວນການບໍ່ຝັກໃຝ່ຝ່າຍໃດເພື່ອຖ່ວງດຸນອຳນາດລະຫວ່າງສະຫະລັດອາເມລິກາແລະສະຫະພາບໂຊວຽດ ອຸດົມການທາງດ້ານການເມືອງແລະນະໂຍບາຍຂອງລາວທີ່ປະກາດໃຊ້ໂດຍຕົວຕິໂຕ ແມ່ນຮຽກວ່າ "ລັກທິຕິໂຕ".

 ຊີວິດຊ່ວງຕົ້ນ 
ຕິໂຕເກີດໃນເມືອງຄຸມໂຣເວດ ເຊິ່ງຕອນນັ້ນຍັງເປັນສ່ວນໜຶ່ງຂອງໂອຕຣິດ-ຮົງກະຣີ, ໂດຍທີ່ຜູ້ເປັນພໍ່ເປັນຄົນກຣົວຊີ ແລະ ຜູ້ເປັນແມ່ເປັນຄົນສະໂລວາກີ ໃນປີ 1910 ລາວໄດ້ເຂົ້າຮ່ວມສະຫະພາບຊາວແຮງງານແລະພັກສັງຄົມນິຍົມ-ປະຊາທິປະໄຕກຣົວຊີ ແລະ ສະລາໂວນີ. ໃນປີ1913, ລາວໄດ້ເຂົ້າຮ່ວມກອງທັບໂອຕຣິດ-ຮົງກາຣີ ແລະ ຖືກຈຳກຸມຍ້ອນການທີ່ລາວໄດ້ເຂົ້າຮ່ວມໃນຂະບວນການການໂຄສະນາຕໍ່ຕ້ານສົງຄາມໃນເວລາຕໍ່. ໃນຊ່ວງສົງຄາມໂລກຄັ້ງທີໜຶ່ງ, ລາວໄດ້ຮັບຄວາມບາດເຈັບ, ຈິ່ງຖືກຈັບ ແລະ ຈຳຄຸກໂດຍທະຫານຣັດເຊຍ ຫຼັງຈາກໄດ້ຮັບການປ່ອຍໂຕ, ຕິໂຕໄດ້ເຂົ້າຮ່ວມໃນເຫດການຕ່າງໆຂອງການປະຕິວັດຣັດເຊຍໃນປີ1917